da de da de da de fi en en en sv da nl de bar da da da da sv sv sl da en da en da en da en da da da da da da da da da de
Rettidig omhu | Dansk Skoleforening for Sydslesvig e.V.
Christianslyst – det vil sige lukning af Christianslyst har været et stort emne i mindretallets bevidsthed dette år, og i sammenhæng med emnet kom der en klar udmelding fra Danmark om, at man skal se nøje på, hvordan vi, de danske organisationer og foreninger, udnytter de ressourcer, som vi har i Sydslesvig. Der blev nævnt de mange bygninger (mursten), mindretallets organisationer har stående rundt omkring i det sydslesvigske landskab, men Kim Andersen, formanden for Sydslesvigudvalget, nævnte også de foreningsmæssige strukturer, vi har til at løse opgaverne hernede hos os.
- I 2013 fik vi den officielle ligestilling med de tyske, offentlige institutioner. Det nyder vi godt af i mange sammenhænge. Vi kan især se godt samarbejde med kommunerne om nye dagtilbud, vi modtager støtte til den daglige drift fra landet, kredsen og kommunerne – ja, vi føler rent faktisk, at vi i hverdagen har opnået det, vi så længe stræbte efter: ligestilling.
Men vi har ikke selv helt leveret denne ligestilling. Vi har for eksempel ikke tilpasset vor brugerbetaling til niveauet hos naboen, som vi nu ellers er ligestillet med. Det kan give store forklaringsproblemer, når for eksempel vores vuggestue har en helt anden pris end naboen – det være sig højere eller lavere. Især det sidste kan få nogle kommuner til at skrue på tilskuddene, fordi de naturligvis ikke vil give tilskud til, at vi kan underbyde de tyske institutioner.
Vi er ikke i konkurrence med de offentlige tyske tilbud inden for børnesektoren, men er helt klart til for mindre-
tallets skyld. Emnet er noget, vi må kigge nærmere på. For der er også hensyn, som stadig skal tages, når man skal køre langt for at vælge dansk. Til foråret vil fællesrådet få et oplæg til principbeslutning om ligestilling på hele brugerbetalingsområdet, så vi også leverer den ligestilling vi har krævet og så ofte henviser til.
Den Børnekulturelle Rygsæk i Sydslesvig 2022-2023
28. juni 2022Så har den nye børnekulturelle rygsæk set dagens lys i Sydslesvig. En rygsæk fyldt med fantastiske børnekulturelle tilbud for alle børn mellem 0-18 år i dagti...
Dansk Skoleforening for Sydslesvig e.V.Stuhrsallee 2224937 Flensburg